Цікава, напрыклад, што маскоўская пастаноўка “Лятучага галандца”, якая адбываецца ў сучасных дэкарацыях, педалюе змрочны канец, даводзячы яго да гратэску: Сэнта здзяйсняе тэракт, падрываючы дынамітам усіх удзельнікаў фіналу. Мінскі пастаноўшчык оперы Ханс-Яахім Фрай (Германія), наадварот, пабачыў у сюжэце патэнцыял для адноснага хэпі-энду: Сэнта вызваляе каханага ад пракляцця, і яны разам выпраўляюцца на прывідным караблі ў штосьці накшталт светлай будучыні.